**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ PAKEITIMO** |
| 2024 m. balandžio 25 d. Nr. T1- |
| Plungė |

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.1 ir 4.2 papunkčius ir išdėstyti juos taip:

„4.1. priemiesčio reguliaraus susisiekimo autobusais įkainis yra 1,18 Eur/km (iš jų: 1,08 Eur/km – be PVM ir 0,10 Eur/km – 9 proc. PVM);

4.2. miesto reguliaraus susisiekimo autobusais įkainis yra 1,44 Eur/km (iš jų: 1,29 Eur/km – be PVM ir 0,15 Eur/km – 9 proc. PVM).“

2. Nustatyti, kad šio sprendimo 1 punkte nustatyti įkainiai būtų taikomi nuo 2024 m. balandžio 1 dienos.

3. Pripažinti netekusiu galios Plungės rajono savivaldybės tarybos 2024 m. vasario 8 d. sprendimą Nr. T1-26 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“.

4. Įgalioti Plungės rajono savivaldybės merą pasirašyti keleivių vežimo sutarties Nr. BT6-01-724 su UAB „Plungės autobusų parkas“ pakeitimus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėja Odeta Petkuvienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vedėjo pavaduotojas Arvydas Liutika

**Vietos ūkio skyrius**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ PAKEITIMO“**

2024 m. balandžio 10 d.

Plungė

**1. Parengto sprendimo projekto tikslai, uždaviniai.** Perindeksuoti 2020 m. lapkričio 18 d. sutartyje Nr. BT6 -01-724 nurodytus įkainius kas kalendorinį ketvirtį, suderintu vartotojų kainų indeksu (toliau – SVKI ) nustatytu (1,79 proc.) dydžiu, vadovaujantis Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.3 papunkčiu ir jį keitusiais tarybos sprendimais (2023 m. spalio 26 d. Nr. T1-284) ir, atsižvelgiant į Lietuvos statistikos departamento duomenis, paskelbtus 2024 m. balandžio mėnesį, oficialiosios statistikos portalo elektroninėje svetainėje (pridedamas 1 priedas) dėl SVKI ketvirčio vidutinio pokyčio, kuris, pasibaigus 2024 m. I kalendoriniam ketvirčiui, sudaro plius 1,79 proc. pokytį bei į UAB „Plungės autobusų parkas“ 2024 m. balandžio 10 d. gautą prašymą Nr. 24-34/ AG-2610 „Dėl 2020-11-18 sutarties Nr. BT6-01-724 įkainių perindeksavimo“ (pridedamas 1 priedas).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Plungės rajono savivaldybės tarybos 2022 m. balandžio 28 d. sprendimo Nr. T1-122 1 punktu ir Sutarties I skyriaus „Sutarties sąlygos“ 1.2.3 papunkčiu bei atsižvelgiant į Lietuvos statistikos departamento duomenis, paskelbtus 2024 m. balandžio mėn. dėl pasibaigusio ketvirčio vidutinio metinio SVKI pokyčio (plius 1,79 proc.), bus įgyvendintos 2022 m. balandžio 28 d. Savivaldybės tarybos sprendimo Nr. T1-122 1 ir 3 punktų nuostatos.

Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 4.1 ir 4.2 papunkčius.

Pripažinti netekusiu galios Plungės rajono savivaldybės tarybos 2024 m. vasario 8 d. sprendimą Nr. T1-26 „Dėl Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“.

**3. Kodėl būtina priimti sprendimą, kokių pozityvių rezultatų laukiama.** UAB „Plungės autobusų parkas“ (toliau – Įmonė) pagrindinė veikla – keleivių vežimas autobusais. Pagrindinę įmonės sąnaudų sudedamąją dalį sudaro kuro išlaidos. Spartus kuro kainų augimas lemia didesnes kuro išlaidas ir didina Įmonės nuostolį, ir atvirkščiai kuro išlaidų dydžio mažėjimas, mažina Plungės rajono savivaldybės finansinę naštą, apmokant patiriamas Įmonės kuro išlaidas.

**4. Lėšų poreikis ir finansavimo šaltiniai.** Vežimo paslaugų finansavimas UAB „Plungės autobusų parkas“ skiriamas iš Savivaldybės biudžete numatytų lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nepateikiama.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** UAB „Plungės autobusų parkas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės autobusų parkas“, Vietos ūkio skyriui ir Buhalterinės apskaitos skyriui.

**11. Kita svarbi informacija.**

PRIDEDAMA. UAB „Plungės autobusų parkas“ 2024 m. balandžio 10 d. raštas Nr. 24-34/ AG-2610 „Dėl 2020-11-18 sutarties Nr. BT6-01-724 įkainių perindeksavimo“ su priedu, 3 lapai.

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Įmonė dėl kuro kainų pokyčio išvengs nuostolių* | *Reikalingos papildomos lėšos* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vedėjo pavaduotojas Arvydas Liutika